ANDREW WOMMACK EVANKELIUMIN ÄÄRELLÄ
TALOUDENHOITO. OSA 28/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis- raamattukoulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle.
Jatkan tänään opetussarjaani Taloudenhoidosta.
Lähestymme opetussarjan loppua. Tämän jälkeen on jäljellä kaksi jaksoa.
Nämä ovat viimeisiä hetkiä, kun tarjoan tuotteita aiheesta.
Tarjolla on todistus-DVD kuuden ihmisen ihmeellisestä menestyksestä.
Joku asui kaduilla ja söi jäteastioista.
Toinen asui varastossa Floridassa.
Hän oli ollut rikas, kunnes talouskriisi iski.
Hänen elämänsä kuitenkin kääntyi.
Rick ja Mitzi Pudlo ovat ystäviäni. He ovat upea esimerkki menestyksestä.
Todistukset rohkaisevat.
Opetus löytyy CD-, DVD- ja kirjamuodossa. Lisäksi on työkirja.
Kahden jakson kuluttua mainostan niitä viimeisen kerran.
Työkirja on suunniteltu niin, että voit sen avulla opettaa aiheesta toisia.
Rohkaisen siihen.
Onko opetus siunannut sinua? Jos on, kuinka monta ihmistä tunnet, -
joilla on väärä käsitys raha-asioista ja joita tämä opetus voisi auttaa?
Työkirjan avulla voisit opettaa heille näitä samoja totuuksia.
Kuuntele siis tilausohjeet jakson lopussa ja hyödynnä materiaaleja.
Katsotaan ensin lukua 1. Kun. 10.
Tässä osassa opetan kumppanuuden voimasta.
Olen käyttänyt lukuja Fil. 1 ja 4.
Olen puhunut siitä, kuinka kumppanuus kantaa hedelmää itselle.
Fil. 4:19: "Mutta minun Jumalani on rikkautensa mukaisesti täyttävä -
kaikki teidän tarpeenne kirkkaudessa, Kristuksessa Jeesuksessa."
Lupaus ei koske kaikkia Kristus-ruumiin jäseniä.
Lupaus annettiin niille, jotka toimivat Paavalin kumppaneina.
Siitä luvataan erityinen, suurempi siunaus, -
jos ryhtyy tukemaan Jumalan palvelijaa.
Häntä ei tueta vain, kun hän palvelee itseä, ja makseta opetuksesta, -
vaan kumppani auttaa häntä tavoittamaan myös toisia ihmisiä.
Siitä luvataan suurempi siunaus.
Viittasin myös jakeeseen San. 18:16: -
"Lahja avartaa alat ihmiselle ja vie hänet isoisten pariin."
Siinä ei puhuta voitelusta, erityislahjoista tai kyvyistä -
vaan rahallisista lahjoista. Sanaa käytetään myös merkityksessä 'lahjus'.
Kun antaa, kytkeytyy kyseisen palvelutyön tai palvelijan voiteluun -
ja alkaa saada siitä osansa.
Se on toinen syy, miksi ei pidä tukea niitä, jotka eivät julista evankeliumia.
Ne huijarit julistavat sosiaalista evan- keliumia tai tekevät kompromisseja.
Jos heille antaa, kytkeytyy heidän voiteluunsa.
Jos voitelu ei ole Jumalasta ja he tekevät jumalattomuuksia, -
osallistut siihen antamalla.
Jos he niittävät pahaa, osa siitä pahasta tulee sinulle.
Moni ei usko asiaa niin kuin minä uskon.
1. Tim. 5:22: "Älä ole liian kerkeä panemaan käsiäsi kenenkään päälle, -
äläkä antaudu osalliseksi muiden synteihin."
Jos antaa siunauksensa jollekin ― mitä rahallinen tukeminen on ―
osallistuu sen henkilön elämään. Jos hänen elämässään on asioita, -
joista et tahdo osallisuutta, älä anna hänelle.
Se oli vahvasti sanottu.
Luvussa 1. Kun. 10 Saban kuningatar tuli tapaamaan Salomoa.
San. 18:16: "Lahja avartaa alat ihmiselle ja vie hänet isoisten pariin."
Saman periaatteen mukaan Saban kuningatar käytti rahallista lahjaa -
päästäkseen jonon ohi Salomon eteen kuulemaan tämän viisautta.
Rahan avulla hän avasi itselleen oven, -
jotta hän saisi osansa Salomon elämän siunauksesta ja voitelusta.
Moni on lukenut kertomuksen näkemättä sitä siltä kantilta.
Katsokaa sitä nyt siltä kantilta.
Kuningatar hankki lahjoilla pääsyn maailman viisaimman miehen eteen.
1. Kun. 10:1―2: "Kun Saban kuninga- tar kuuli, mitä Salomosta kerrottiin -
Herran nimen kunniaksi, tuli hän koettelemaan häntä arvoituksilla.
Hän tuli Jerusalemiin sangen suuren seurueen kanssa, -
mukanaan kameleja, jotka kantoivat hajuaineita, kultaa ylen paljon -
ja kalliita kiviä. Ja kun hän tuli Salomon luo, -
puhui hän tälle kaikki, mitä hänellä oli mielessänsä."
Ennen kuin käsittelen sitä, mitä keskustellessa tapahtui, -
totean, että toisaalla sanotaan: "Ja kaikki maan kuninkaat -
pyrkivät näkemään Salomoa kuullaksensa hänen viisauttaan..."
Salomo oli rikkain mies, joka koskaan on elänyt -
tai on elävä maan päällä 2. Aik. mukaan.
Hän ei ollut vain oman aikansa rikkain vaan kaikkien aikojen rikkain mies.
Nykypäivän monimiljonäärit ovat hävyttömän rikkaita, -
mutta Salomo oli heitäkin rikkaampi.
Kullasta tuli niin tavallista Salomon aikaan, että katuihin käytettiin hopeaa.
Hopeaa käytettiin kuin mitä tahansa kiveä. Sitä ei arvostettu.
Kaikki olivat vauraita. Salomo oli maailman vaurain mies kautta aikain.
Lisäksi hänellä oli yliluonnollista viisautta Jumalalta.
Otetaan esimerkiksi Yhdysvaltain presidentti.
Maailmassa on paljon johtajia, jotka tahtoisivat päästä hänen puheilleen.
Yhdysvalloissa on monia, jotka jonottaisivat kilometrikaupalla -
päästäkseen näkemään presidentin, jos hän suostuisi kaikkiin pyyntöihin.
Salomon seura oli vielä kysytympää.
Kuinka Saban kuningatar pääsi Salomon puheille?
Miten hän pääsi jonon ohi?
Yksi ilmiselvä vastaus on se, että hän toi kultaa, hopeaa ja hajuaineita -
enemmän kuin oli koskaan ennen nähty.
Luetaan jae 1. Kun. 10:10: -
"Ja hän antoi kuninkaalle sata kaksikymmentä talenttia kultaa..."
Yksi talentti painoi 35 kiloa.
Hän vei 12 kertaa 35 kiloa kultaa.
Jos sen laskisi unsseissa...
En tiedä, paljonko kulta maksaa unssilta nykyään.
Unssi kultaa maksaa yli tuhat dollaria. Kurssi on käynyt 1 700 dollarissa.
Saban kuningatar vei satojen miljoonien arvosta kultaa.
1. Kun. 10:10: "[H]än antoi kuninkaalle sata kaksikymmentä talenttia kultaa, -
hyvin paljon hajuaineita ja kalliita kiviä.
Niin paljon hajuaineita, kuin mitä Saban kuningatar antoi -
kuningas Salomolle, ei sinne ole sen jälkeen tullut."
Yhteensä hän vei satojen miljoonien dollarien arvosta -
kultaa, jalokiviä, hajuaineita ja muuta.
Miksi hän vei niitä maailman rikkaimmalle miehelle?
Samassa luvussa kerrotaan Salomon vuosituloista.
1. Kun. 10:14: "Sen kullan paino, mikä yhtenä vuotena tuli Salomolle, -
oli kuusisataa kuusikymmentä kuusi talenttia kultaa".
Hän sai 666 talenttia kultaa vuodessa. Talentti painoi 35 kiloa.
Salomo sai vuodessa moninkertaisesti enemmän kultaa, -
kuin mitä Saban kuningatar antoi hänelle.
Salomo oli maailman rikkain mies, -
ja silti Saban kuningatar toi hänelle miljoonien dollarien arvosta tavaraa.
Nykyään on paljon ihmisiä, jotka kritisoivat rikkaita.
He ajattelevat, että rikkaiden pitäisi jakaa yltäkylläisyytensä köyhille.
Raamattukoulussamme oli mies, jota ihmiset kritisoivat siksi, -
että hän uskoi menestykseen ja tähän, mitä opetan.
Olen itse kohdannut kritiikkiä, ja olen nähnyt monen muun kohtaavan sitä.
Joitakuita ystäviäni kritisoidaan jatkuvasti siksi, miten he elävät, -
tai siksi, että heillä on hieno lentokone ja muuta.
Koskaan ei pitäisi arvostella toisen satoa -
ennen kuin näkee, kuinka paljon siementä hän on kylvänyt.
Se oli painavasti sanottu.
Ihmiset eivät käsitä, että nämä henkilöt ovat antajia.
Koska he antavat niin paljon, he eivät pysy Jumalan siunausten tasalla.
He eivät saa annettua riittävän nopeasti.
Joidenkuiden on vaikeaa käsittää tätä, mutta uskon, että se on totta.
Olen kertonut ystävästäni ennenkin, mutta kerron uudestaan.
Hän asuu yli miljoonan dollarin kodissa. Hänellä on hienoja autoja.
Olin kerran paikalla, kun hänelle tuotiin huippuluokan Corvette.
Siinä oli kaksi virtalukkoa: yksi tavalliseen ajoon ja toinen nopeaan.
Auton vakuutus maksoi yli 6 000 dollaria vuodessa.
Hän on seurakunnan pastori.
Hänen elämäntapaansa ja rikkauttaan arvostellaan, koska hän on pastori.
Mutta mies antoi minulle 30 000 dollarin lahjan, kun kävin kylässä.
Toiselle pastorille hän antoi 15 000 dollaria.
Kolmannelle hän antoi 35 000 dollarin auton. Kaikki tämä yhdessä päivässä.
Mies antoi niin paljon rahaa, että hänen talonsa arvo vastasi sitä, -
paljonko hän antaa noin vuodessa tai 14 kuukaudessa.
Kuinka moni teistä tahtoisi kodin, -
joka vastaa sitä, paljonko annatte 14 kuussa?
Joskus toisten elämäntapaa kritisoidaan tietämättä, -
paljonko siementä he istuttavat.
Kun antaa niin paljon, Jumala antaa menestystä.
Se Corvette, joka purettiin kuorma-autosta, oli lahja pastorille.
Auton antanut henkilö maksoi myös auton vakuutuksen.
Pastori ei itse käyttänyt siihen rahaa. Silti häntä arvostellaan sen ajamisesta
Väki olisi ollut tyytyväisempää, jos hän olisi ostanut lainalla romun, -
joka näyttää halvalta ja jota täytyy korjata.
Auton kuukausimaksut olisivat tehneet hallaa hänen rahavirralleen.
Silti siihen olisi oltu tyytyväisempiä kuin velattomaan lahja-autoon.
Ette tiedä, mitä ihmiset oikeasti tekevät ja mitä he ovat kylväneet.
Älä ikinä kritisoi toisen satoa ennen kuin näet, kuinka paljon hän kylvää.
Palataan vielä Saban kuningattareen.
Olen oikein laskenut ja kirjoittanut asian ylös. En keksi tätä päästäni.
Talentti kultaa painoi 35 kiloa.
Kuningatar vei Salomolle 120 talenttia kultaa, hajuaineita ja jalokiviä.
Kuningattarella täytyi olla sotilaita suojelemassa aarretta ryöstön varalta,
koska he kulkivat satoja kilometrejä läpi vihamielisen maan.
Kulkueessa täytyi olla satoja kameleita ja satoja sotilaita.
Kuningatar ei taatusti mennyt minnekään herättämättä huomiota.
Jokainen tiesi, että kuningattarella oli raskas aarrekuorma matkassaan.
Jos ihmiset olivat silloin samanlaisia kuin nyt, -
he varmasti kritisoivat häntä, kun hän kulki köyhien maiden läpi.
"Miksi hän vie satojen miljoonien dollarien arvosta tavaraa -
maailman rikkaimmalle miehelle? Miksei hän anna sitä meille?"
Varmasti kerjäläiset halusivat aarteen.
Varmasti kansojen johtajat tulivat ulos moittimaan, -
miksi hän antaa rahat maailman rikkaimmalle miehelle -
eikä auta niillä heidän maataan.
Sellaista tapahtui takuulla.
Saban kuningatar ymmärsi periaatteen, josta olen puhunut.
San. 18:16: "Lahja avartaa alat ihmiselle ja vie hänet isoisten pariin."
Saban kuningatar kilpaili Salomon huomiosta muiden johtajien kanssa.
Kaikki halusivat Salomon huomiota.
Saban kuningattaren täytyi päästä jonon eteen jonottamatta vuosia.
Miten hän hankki pääsyn Salomon puheille?
Hän toi lahjan, joka avarsi hänelle tilaa -
ja vei hänet maailman viisaimman miehen luo.
Kun hän näki Salomon valtaistuimen, sen, miten tämä söi, -
palvelijat ja kaiken muun, -
"...meni hän miltei hengettömäksi".
Saban kuningattaren henki salpautui.
Hän sanoi, että kaikki kuulopuheet Salomosta olivat totta -
eikä hän ollut ennen nähnyt mitään sellaista.
Niinpä hän antoi rikkaudet Salomolle.
Katsokaapa sitten jaetta 1. Kun. 10:13: -
"Kuningas Salomo taas antoi Saban kuningattarelle kaiken, -
mitä tämä halusi ja pyysi, ja sen lisäksi -
hän antoi muutakin kuninkaallisella anteliaisuudella.
Sitten tämä lähti ja meni palvelijoineen omaan maahansa."
Kuningatar toi ylenpalttiset rikkaudet Salomolle, -
ja Salomo antoi hänelle omasta yltäkylläisyydestään.
Koska Salomon rikkaus oli kuningattaren rikkauksia suurempaa, -
uskon tämän lähteneen Salomolle antamaansa suuremman lahjan kera.
Näen samaa monissa ihmisissä. On vaikeaa antaa antajia enemmän.
Sitä lähtee ravintolaan jonkun kanssa, ja tämä tahtoo maksaa aterian.
Itse saa sanoa, että ensi kerralla minä maksan. Antajat rakastavat antaa.
Salomo otti lahjan vastaan, ja Saban kuningatar pääsi puheille.
Sitten Salomo antoi kuningattarelle omasta, suuremmasta rikkaudestaan.
Uskon, että kuningatar lähti suuremman aarteen kanssa kuin tuli.
Selitän, miksi toin asian esiin.
Kuningatarta arvostelleet kysyivät, miksei hän antanut rahoja köyhille, -
tukenut köyhiä kansoja ja auttanut kerjäläisiä ja tarpeenalaisia.
Miksi hän ohitti heidät ja käytti kaiken rahan päästäkseen Salomon puheille?
Koska nyt kuningatar saattoi halutes- saan auttaa useampia kerjäläisiä -
ja useampia köyhiä maita kuin hän olisi voinut auttaa koskaan ennen.
Olipa se vahvasti sanottu. Harvat ymmärtävät asiaa.
Charlie ja Jill LeBlanc ovat olleet ystäviäni vuosikymmenet.
He kiertävät vetämässä ylistystä matkoillani.
He aloittivat kiertävinä muusikkoina. He eivät juurikaan saarnanneet.
Heidät tunnetaan musiikistaan.
Muusikkoja ei kohdella yhtä hyvin kuin pastoreita.
Kuuluisuudet ehkä tienaavatkin, -
mutta niille, jotka palvelevat musiikilla, annetaan vain tippejä.
Charlie ja Jill olivat kokeneet laihoja aikoja.
He olivat palvelleet pieniä seurakuntia.
He tunsivat hengenheimolaisuutta ja myötätuntoa pieniä palvelutöitä -
ja vaikeuksissa olevia kohtaan, koska heillä itsellään oli ollut vaikeaa.
He maksoivat kymmenykset näille vaikeuksissa oleville ihmisille.
Nämä eivät juuri palvelleet heitä. Jos olet kuunnellut opetustani, -
tiedät, että kymmenykset pitää maksaa sinne, missä sinua ruokitaan.
Pitäisi antaa niille, jotka opettavat itseä.
Sen sijaan Charlie ja Jill antoivat myötätunnosta tarpeenalaisille.
He auttoivat pieniä palvelutöitä. Siitä oli kyllä vähän hyötyä, -
mutta sitten he kuulivat tämän opetuksen kumppanuuden voimasta -
ja siitä, että lahja avaa ovet antajalleen.
Kumppani alkaa saada osansa sen ihmisen voitelusta, jolle antaa.
Kyse ei ole hänen tarpeestaan vaan omastasi.
Tarvitsetko sitä, mitä se palvelutyö tekee? Tarvitsetko sitä voitelua?
Tarvitsetko sitä menestystä, ilmestystä, iloa ja hyötyä?
Ala siis tukea sitä niin alat hyötyä siitä.
Charlie ja Jill kuulivat tämän saman opetuksen.
He päättivät alkaa kylvää isoihin palvelutöihin, -
mitä he eivät olleet ennen tehneet, -
koska he ajattelivat, etteivät ne tarvitse heidän lahjaansa.
He eivät ymmärtäneet, että he itse tarvitsivat sitä, mitä isoilla oli.
He alkoivat tukea kolmea isoa palvelutyötä. Yksi oli omani.
Toinen oli Joyce Meyerin työ. He olivat Joycen ja Daven pitkäaikaisia ystäviä.
Kolmas oli Kenneth Hagin. He olivat valmistuneet tämän raamattukoulusta.
He eivät olleet tukeneet niitä ennen, -
koska he tahtoivat auttaa vaikeuksissa olevia.
Sitten he käsittivät, että antamalla he osallistuvat tuetun kohteen voiteluun.
Kohteen tarvetta tärkeämpää oli heidän oma tarpeensa.
He tarvitsivat niiden toisten palvelutöiden voitelua ja siunausta.
Niinpä he alkoivat osallistua niihin. Puolen vuoden kuluttua -
Dave ja Joyce Meyer kutsuivat Charlien ja Jillin ravintolaan kanssaan.
Ravintolassa Joyce pyysi heitä -
johtamaan ylistystä hänen kokouksissaan.
Seitsemän vuotta Charlie ja Jill matkustivat Joycen kanssa -
ja johtivat ylistystä hänen konferensseissaan.
He palvelivat yli 20 000:tta ihmistä Joycen naistenkonferensseissa.
Charlie ja Jill palvelivat ennen pieniä 50―200 hengen ryhmiä.
Nyt he palvelivat kymmeniätuhansia kerrallaan.
Kun Joyce puhui heille, hän kertoi: "Katsoin, mitä annatte.
Jos ette olisi ryhtyneet kylvämään työhömme -
ja jos ette olisi pitäneet työtämme tukenne arvoisena, -
en olisi pyytänyt teitä tehtävään."
Kun Charlie ja Jill alkoivat kylvää isoihin palvelutöihin, ovi avautui.
He pääsivät palvelemaan enemmän ihmisiä kuin ennen.
Kerroin tämän esimerkkinä siitä, mitä opetan.
Kumppanuus on eri asia kuin satunnainen antaminen.
Se on eri asia kuin antaa vähän rahaa itse saamiensa materiaalien kuluihin.
Kumppanuus on sitä, että kylvää johonkin palvelutyöhön -
säännöllisesti ja määrätietoisesti.
Sellaista pidetään kumppanuutena.
Silloin saa otteen kyseisen palvelutyön siunauksesta ja voitelusta -
ja alkaa saada osansa siitä.
Charlien ja Jillin esimerkki pätee suoraan jokaiseen teistä.
En taaskaan sano tätä itsekkäistä syistä.
Tarkoitan seurakuntaasi, toisia laadukkaita palvelutöitä, -
olivatpa ne tv-, radio- tai kiertäviä palvelutöitä.
Kun löydät jonkun, jonka elämässä on voitelu ja Jumalan siunaus, -
ja jos hänellä on jotakin, mitä tarvitset tai haluat, -
sinun pitää alkaa kylvää sinne, minne tahdot mennä.
Kylvä hänen elämäänsä. Siten avaat itsellesi oven -
ja käännät työn siunauksen ja voitelun virran itseäsi kohti.
Pääset osalliseksi hänen työstään.
Olipa kohde seurakunta, tv-työ tai kiertävä työ, -
sen siunaus alkaa tulla omaksesi.
Olet nyt yhdistynyt siihen. Olet sen kumppani.
Muitakin esimerkkejä olisi, mutta minun on odotettava ensi jaksoa.
Luvussa 1. Sam. 30 Daavid toimii samalla tavalla.
Periaate on se, että kumppani saa yhtäläisen osan -
sen työn siunauksesta, jolle antaa.
Harvat ovat ymmärtäneet siunausta, jonka kumppanuus toisi heille.
Ystävät ja kumppanit, sijoituksenne järjestöömme ja Charis-kouluun -
tuottavat opetuslapsia eri puolilla maailmaa.
Tässä on Jessica Ketchum.
Olen tahtonut videoalalle 7. luokalta asti.
Charis-koulun mediatyöohjelma antoi välineet ja ohjelmat -
toteuttaa intohimoamme media-alalla.
Valmistumisen jälkeen olen kuvannut videoita Saksassa ja USA:ssa, -
ja tammikuussa muutan Pietariin puoleksi vuodeksi.
Kristittyjen on tärkeää osallistua elokuva-alaan.
Jumala on luovuuden lähde.
Meillä tulisi olla luovimmat ideat, ja meidän tulisi esittää ne loistavimmin.
Andrew Wommack ja Charis-raamattukoulu -
ovat muuttaneet ihmisten elämää ja maailmaa jo 20 vuoden ajan.
Andrew'n opetus taloudenhoidosta on saatavana kirjana -
englanniksi tai espanjaksi haluamasi suuruista rahalahjaa vastaan.
Voit saada sen myös osana menestyspakettia.
Siihen kuuluu opetussarja taloudenhoidosta CD:llä tai DVD:llä, -
kirja, työkirja sekä DVD ihmisten taloudellisista läpimurroista.
Taloudellisissa läpimurroissa on kuusi tositarinaa, -
jotka voivat muuttaa tulevaisuutesi ja auttaa sinua löytämään vapauden, -
kun annat raha-asiasi Jumalalle. Paketin listahinta on 115 dollaria, -
mutta tänään saat sen 85 dollarin rahalahjaa vastaan.
Ilmoita tilauksen yhteydessä, haluatko CD:n vai DVD:n.
Nettisivuiltamme näet kaikki tavat, joilla voit tilata opetuksen.
Kuudennen CD-opetuksen aihe on "Valtakunnan kumppanuus".
Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat opetuksen ilmaiseksi.
Saat myös Andrew'n uusimman kirjan "Opetuksia Daavidista" -
haluamasi suuruista rahalahjaa vastaan. Tilaa jo tänään.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja paljon ilmaista materiaalia.
Voit tilata materiaaleja puhelimitse arkisin klo 4:30―21:30 (MST).
Palvelunumeromme näkyy ruudulla.
Jos numero on varattu, muista, että voit tilata milloin vain -
osoitteesta www.awmi.net. Voit myös lähettää meille kirjeen.
Kiitämme lahjastasi ja toivomme, että otat yhteyttä jo tänään!
Olet tervetullut tapaamaan Andrew'ta johonkin näistä tapahtumista.
Joulukuussa Andrew pitää kolme teatteri-illallista -
Woodland Parkin raamattukoulun kappelissa.
4. ja 5.12.2014 vuorossa on varietee-esitys, -
12. ja 13.12. musikaali, -
ja 18. ja 19.12. vanhanaikainen Colorado Cowboy -joulunäytelmä.
Teatteri-illallisille on rajallisesti paikkoja.
Liput voi varata nettisivultamme.
Tammikuussa 2015 Andrew käy Arizonassa -
ja pitää vuotuisen miesten konferenssin Woodland Parkissa.
Helmikuussa hän vierailee Kaliforniassa.
Lisätietoja tapahtumista alueellasi saat nettisivuiltamme.
Vetäydy vuorille oppimaan Andrew Wommackilta, Happy Caldwellilta -
ja Greg Moorelta Coloradon Woodland Parkissa -
vuoden 2015 miestenkonferenssissa.
Rohkaistu väkevän ylistyksen, opetuksen ja yhteyden kautta -
toteuttamaan Jumalan antama tarkoituksesi elämässä.
Ilmoittaudu nettisivuillamme.
Miehet, valmistautukaa astumaan hengelliseen.
Suomennos: Maija Tuukkanen